**ЈАВНИ ПОЗИВ ЗА ПОДНОШЕЊЕ ПРИЈАВА**

**ЗА БЕСПОВРАТНУ ИСПОРУКУ ДО 15.000 ТОНА МЕРКАНТИЛНОГ КУКУРУЗА**  **КАО ПОМОЋ УЗГАЈИВАЧИМА МЛЕЧНИХ КРВА**

**Предмет јавног позива**

Члан 1.

 На основу Закључка Владе РС 05 Број: 339-7974/2022 од 13.10.2022. године Републичка дирекција за робне резерве ће извршити бесповратну испоруку до 15.000 тона меркантилног кукуруза у циљу упућивања помоћи узгајивачима млечних крава (у даљем тексту: узгајивач).

 Меркантилни кукурузкоји се дајејесте природно или вештачки сув, у зрну, здрав и зрео, без знакова плесни и без страног мириса и укуса, незаражен биљним болестима и штеточинама, са следећим елементима квалитета: до 14 % влаге, до 8 % ломљених зрна, до 2 % дефектних зрна, до 2 % нагорелих зрна, стране примесе максимално 1 %, од тога 0,5 % анорганских. Лом се утврђује помоћу сита са округлим отворима пречника од 5 mm.

 Бесповратна испорука се односи на примарну пољопривредну производњу, регистрована пољопривредна газдинства која се баве узгојем млечних крава, а млечна крава јесте свако женско грло говеда старије од 24 месеца у тренутку објављивања јавног позива.

 Узгајивач млечних крава који може остварити право на помоћ на бесповратну испоруку меркантилног кукуруза је: физичко лице – носилац комерцијалног породичног пољопривредног газдинства, који:

 (1) је уписан у Регистар пољопривредних газдинстава и налази се у активном статусу у овом регистру за текућу годину;

 (2) је уписан у Централну базу података о обележавању животиња и у овој бази има од 1 до 50 млечних крава, у свом власништву или у власништву члана његовог породичног пољопривредног газдинства;

 (3) није у закупу пољопривредног земљишта у државној својини, по праву пречег закупа, по било ком основу;

 (4) је остварио право на премију за кравље млеко за 2021. годину, у складу са посебним прописом којим се уређују услови, начин и образац захтева за остваривање права на премију за млеко.

**Начин подношења захтева**

**Члан 2.**

 Поступак за остваривање права на помоћ узгајивачима млечних крава за бесповратну испоруку меркантилног кукуруза покреће се по пријави лица које испуњава услове из Закључка Владе РС 05 Број: 339-7974/2022.

 Пријава се подноси Пољопривредној саветодавној и стручној служби, односно Пољопривредној стручној служби (у даљем тексту: ПССС/ПСС) која обавља саветодавне послове на подручју где је место у коме се налази објекат у коме се узгајају млечне краве (HID). Списак ПССС/ПСС са подручјима на којем обављају саветодвне послове је одштампан уз овај Јавни позив и чини њихов саставни део (Прилог 1).

 Пријава из става 1. овог члана подноси се на Обрасцу - Пријава за остваривање права на помоћ узгајивачима млечних крава, који је одштампан уз овај Јавни позив и чини његов саставни део (Прилог 2).

 Образац пријаве са целокупном документацијом доставља се ПССС/ПСС, у затвореној коверти са назнаком имена и презимена, адресом пребивалишта подносиоца пријаве, контакт телефоном и напоменом: „Пријава за остваривање права на помоћ узгајивачима млечних крава“, препорученом пошиљком.

 Пријаве које нису поднете ПССС/ПСС која обавља саветодавне послове на подручју где је место у коме се налази објекат у коме се узгајају млечне краве (HID) и пријаве које нису поднете препорученом пошиљком ПССС/ПСС одбацује Одлуком.

**Рок за подношење пријаве**

**Члан 3.**

 Пријава за остваривање права на помоћ узгајивачима млечних крава за бесповратну испоруку меркантилног кукуруза по овом Јавном позиву, подноси се у периоду од 11. новембра 2022. године до 23. новембра 2022. године.

 Пријаве поднете пре почетка или после истека рока из става 1. овог члана, ПССС/ПСС одбацује Одлуком.

**Обавезна документација**

**Члан 4.**

 Уз образац пријаве из члана 2. став 3. овог јавног позива, подносилац доставља:

 1) извод из Регистра пољопривредних газдинстава са подацима о активном статусу, члановима породичног пољопривредног газдинства и врсти животиња и броју газдинства (HID) на којима се држе или узгајају (сточни фонд), који издаје подручна јединица Управе за трезор, као и

 2) списак млечних крава на газдинству уписаних у Централну базу података о обележавању животиња који издаје надлежна ветеринарска служба.

 Сва документа из става 1. овог члана морају да гласе на подносиоца захтева и прилажу се у оригиналу или овереној копији.

Документи који се прилажу не могу бити старији од 15 дана од дана подношења пријаве.

Пријаву са непотпуном документацијом ПССС/ПСС одбацује Одлуком.

**Објављивање јавног позива**

 **и информације у вези расписаног јавног позива**

**Члан 5.**

 Јавни позив објављује се на званичним интернет страницама: Министарства ([www.minpolj.gov.rs](http://www.minpolj.gov.rs)), Дирекције ([www.rdrr.gov.rs](http://www.rdrr.gov.rs)) и Пољопривредних саветодавних и стручних служби на територији централне Србије и Пољопривредних стручних служби на територији Аутономних покрајина.

**Завршне одредбе**

**Члан 6.**

ПССС/ПСС електронским путем прибавља податке од:

 1) Управе за пољопривредно земљиште о испуњености услова да подносилац пријаве није у закупу пољпоривредног земљишта у државној својини, по праву пречег закупа или по било ком основу

 2) Управе за аграрна плаћања о испуњености услова да је подносилац пријаве остварио право на премију за кравље млеко за 2021. годину у складу са прописом којим се уређују услови, начин и образац за остваривање права на премију за млеко.

 По извршеној провери података из пријаве и података из претходног става овог члана ПССС/ПССформира ранг листу у складу са временом подношења пријава на јавни позив. Јединствену ранг листу подносиоца пријаве који испуњавају услове са укупним бројем млечних крава за које су поднете пријаве за територију Републике Србије утврђује Министарство пољопривреде, шумарства и водопривреде. (у даљем тескту: Јединствена ранг листа).На основу Јединствене ранг листе ПССС издаје подносиоцу пријаве потврду о испуњености услова за остваривање права на помоћ за бесповратну испоруку меркантилног кукуруза, која је одштампана уз овај Јавни позив и чини његов саставни део (Прилог 3), који потом од Републичке дирекције за робне резерве прибавља писмени налог којим иста одобрава преузимање меркантилног кукуруза.

 Потврда из претходног става овог члана садржи одобрену количину меркантилног кукуруза до највише 240 кг по једној млечној крави, и издаје се по редоследу са Јединствене ранг листе, а до утрошка укупне количине меркантилног кукуруза.

 Узгајивач млечних крава уз потврду преузима одобрене количине меркантилног кукуруза код складиштара Дирекције, након окончања јавног позива и добијања писменог налога Дирекције.

 Преузимање меркантилног кукуруза вршиће се на паритету утоварено у возило узгајивача, у силосу овлашћеног складиштара Дирекције

 Складиштар Дирекције издаје потврду о преузетим количинама меркантилног кукуруза, коју потписују и узгајивач млечних крава и присутан представник ПССС/ПСС.

 Трошкове превоза меркантилног кукуруза од складишта Дирекције до узгајивача млечних крава сноси узгајивач млечних крава.

 ПССС/ПССврши контролу расподеле и преузимања меркантилног кукуруза код складиштара Дирекције.

**Прилог 1.**

**Списак ПССС/ПСС са подручјима на којем обављају саветодвне послове**

|  |  |  |  |
| --- | --- | --- | --- |
| **р.б.** | **Назив ПССС** | **Подручје на коме се обављају саветодавни послови** | **Адреса** |
| 1 | Пољопривредна саветодавна и стручна служба Ваљево доо | град Ваљево, општине: Лајковац, Љиг, Мионица, Осечина и Уб | Бирчанинова 128 а, Ваљево |
| 2 | Пољопривредна стручна служба Прокупље доо | општине: Блаце, Житорађа, Куршумлија и Прокупље | Василија Ђуровића-Жарког 13, Прокупље |
| 3 | Пољопривредна саветодавна и стручна служба Шабац доо | град Шабац, општине: Богатић, Владимирци и Коцељева | Војводе Путника бр. 26, Шабац |
| 4 | Пољопривредна саветодавна и стручна служба Смедерево доо | град Смедерево, општине: Велика Плана, Смедеревска Паланка | Железничка бб, Колари |
| 5 | Пољопривредна саветодавна и стручна служба Београд доо | општине: Младеновац, Барајево, Вождовац, Раковица, Сопот, Чукарица, Обреновац, Лазаревац Земун, Нови Београд, Палилула, Сурчин и Гроцка | Стојана Новаковића 2, Младеновац |
| 6 | Пољопривредна саветодавна и стручна служба Крагујевац доо | град Крагујевац, општине: Аранђеловац, Баточина, Кнић, Лапово, Рача и Топола | Цара Лазара бр. 15, Крагујевац |
| 7 | Пољопривредна саветодавна и стручна служба Пожаревац доо | град Пожаревац, општине: Велико Градиште, Голубац, Жабари, Жагубица, Кучево, Мало Црниће и Петровац на Млави | Ул. Дунавска бр. 91, Пожаревац |
| 8 | Пољопривредна саветодавна и стручна служба Нови Пазар доо | општине: Нови Пазар, Сјеница и Тутин | Ул. Седмог Јула бб, Нови Пазар,  |
| 9 | Пољопривредна саветодавна и стручна служба Чачак доо | град Чачак, општине: Ариље, Горњи Милановац и Лучани | Хајдук Вељка 43, Чачак |
| 10 | Пољопривредна саветодавна и стручна служба Краљево доо | град Краљево, општине: Врњачка Бања, Рашка и Ивањица | Ул. Зелена Гора бр. 29, Краљево |
| 11 | Пољопривредна саветодавна и стручна служба Ужице доо | град Ужице, општине: Бајина Башта, Косјерић, Нова Варош, Прибој, Пријепоље, Чајетина и Пожега | Димитрија Туцовића 125 А, Ужице |
| 12 | Пољопривредна саветодавна и стручна служба Врање доо | град Врање, општине: Босилеград, Бујановац, Владичин Хан, Прешево, Сурдулица и Трговиште | Маричка бб, Врање |
| 13 | Пољопривредна саветодавна и стручна служба Ниш доо | град Ниш, општине: Алексинац, Гаџин Хан, Дољевац, Мерошина, Ражањ и Сврљиг | Ул. Лесковачка бр. 4, Ниш  |
| 14 | Пољопривредна саветодавна и стручна служба Лесковац доо | град Лесковац, општине: Бојник, Власотинце, Лебане, Медвеђа и Црна Трава |  Југ Богданова број 8 а, Лесковац,  |
| 15 | Пољопривредна саветодавна и стручна служба Неготин доо | општине: Неготин, Бор, Кладово и Мајданпек,  | ул. Буковски пут бб, Неготин,  |
| 16 | Пољопривредна саветодавна и стручна служба К Митровица доо | општине: Звечан, Косовска Митровица, Зубин Поток, Лепосавић и енклаве у општинама: Вучитрн и Србица | Немањина 48, К. Митровица |
| 17 | Пољопривредна саветодавна и стручна служба Јагодина доо | град Јагодина, општине: Деспотовац, Параћин, Рековац, Ћуприја и Свилајнац | Капетана Коче бр. 21, Јагодина |
| 18 | Пољопривредна саветодавна и стручна служба Крушевац доо | град Крушевац, општине: Александровац, Брус, Варварин, Трстеник и Ћићевац | Чолак Антина бр. 41, Крушевац  |
| 19 | Пољопривредна саветодавна и стручна служба Пирот доо | општине: Бабушница, Бела Паланка, Димитровград и Пирот | Српских Владара бр. 98, Пирот |
| 20 | ДОО за пружање услуга у области пољопривреде „Агрознање“ Зајечар | град Зајечар и општина Бољевац | Жикице Јовановића Шпанца бб, Зајечар |
| 21 | Пољосервис ДОО Књажевац | општине: Књажевац и Соко Бања | Књаза Милоша 75, Књажевац |
| 22 | Пољопривредна саветодавна и стручна служба „Пољосавет“ ДОО | град Лозница, општине: Крупањ, Љубовија и Мали Зворник | Слободана Пенезића бб, Лозница |
| 23 | Пољопривредна стручна служба Бачка Топола доо | Бачка Топола, Мали Иђош | Главна 103, 24300 Бачка Топола |
| 24 | Пољопривредна стручна служба Кикинда доо | Кикинда, Нови Кнежевац | Краља Петра I 49, 23300 Кикинда  |
| 25 | Пољопривредна стручна служба "Пољопривредна станица" доо Нови Сад | Нови Сад, Жабаљ, Тител, Бач, Ср. Карловци, Темерин, Беочин, Бачка Паланка, Бачки Петровац | Темеринска 131, Нови Сад  |
| 26 | Пољопривредна стручна служба Институт Тамиш Панчево доо | Панчево, Алибунар, Ковачица, Опово | Новосељански пут 33, 26000 Панчево  |
| 27 | Пољопривредна стручна служба Рума доо | Рума, Ириг, Инђија | Главна 111 (Жељезничка 12), 22400 Рума  |
| 28 | Пољопривредна стручна служба Сента доо | Сента, Ада, Кањижа, Чока | Поштанска 25/I, 24400 Сента  |
| 29 | Пољопривредна стручна служба Сремска Митровица доо | Сремска Митровица, Шид, Стара Пазова и Пећинци | Светог Димитрија 22, 22000 С.Митровица  |
| 30 | Пољопривредна стручна служба Сомбор доо | Сомбор, Апатин, Оџаци | Стапарски пут 35, 25000 Сомбор  |
| 31 | Пољопривредна саветодавна и стручна служба АД Суботица | Суботица | Трг цара Јована Ненада 15/3, 24000 Суботица  |
| 32 | Пољопривредна стручна служба Врбас | Врбас, Кула, Србобран, Бечеј | Мајора Милорада Рађеновић 55, 21460 Врбас  |
| 33 | Пољопривредна стручна служба Вршац | Вршац, Пландиште, Бела Црква, Ковин | Жарка Зрењанина 27, 26300 Вршац  |
| 34 | Пољопривредна стручна служба Зрењанин | Зрењанин, Житиште, Сечањ, Нова Црња, Нови Бечеј | Петра Драпшина 15 , 23000 Зрењанин  |

**Прилог 2.**

**ПРИЈАВА ЗА ОСТВАРИВАЊЕ ПРАВА НА ПОМОЋ УЗГАЈИВАЧИМА МЛЕЧНИХ КРАВА**

\*Образац попунити читко - штампаним словима

|  |
| --- |
| **I. Основни подаци** |

|  |  |
| --- | --- |
| Име и презиме носиоца пољопривредног газдинства |  |
| ЈМБГ/Матични број |  |
| Адреса (општина, место, улица и број) |  |
| Број телефона |  |
| Број пољопривредног газдинства (БПГ) |  |
| Идентификациони број газдинства (ХИД) |  |
| \*Подносилац пријаве има у закупу пољопривредно земљишта у државној својини по било ком основу  | Да Не |

\* Заокружити тачан одговор

|  |
| --- |
| **II. Подаци о малечним кравама за које се подноси пријава** |

|  |  |
| --- | --- |
| Број млечних крава у власништву, за које се подноси пријава, а које су уписане у Централну базу података о обележавању животиња  |  |

|  |
| --- |
| **III. Изјава одговорног лица** |

Изјављујем под кривичном и материјалном одговорношћу да у власништву имам (поседујем) од 1 до 50 млечних крава уписаних у Централној бази података о обележавању животиња у складу са законом којим се уређује ветеринарство, да су млечне краве за која се подноси пријава за остваривање права на помоћ узгајивачима млечних крава женска грла говеда старија од 24 месеца, да се користе за производњу млека на мом пољопривредном газдинству и да је за њих у 2021. години остварено право на премију за кравље млеко.

Место и датум Подносилац пријаве

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

**Прилог 3.**

**Потврду о испуњености услова за остваривање права на помоћ за бесповратну испоруку меркантилног кукуруза**

|  |
| --- |
| **I. Основни подаци** |

|  |  |
| --- | --- |
| Име и презиме носиоца пољопривредног газдинства |  |
| ЈМБГ/Матични број |  |
| Адреса (општина, место, улица и број) |  |
| Број телефона |  |
| Број пољопривредног газдинства (БПГ) |  |
| Идентификациони број газдинства (ХИД) |  |
| Број млечних крава за које је поднета пријава |  |
| Број млечних крава за које подносилац пријаве испуњава услове за остваривање права на помоћ за бесповратну испоруку меркантилног кукуруза |  |
| Датум и време подношења пријаве |  |
| Редни број са Јединствене листе |  |

|  |
| --- |
| **II. Подаци о Пријава за остваривање права на помоћ узгајивачима млечних крава** |

|  |
| --- |
| Пријава је поднета у року |
| Пријава је поднета препоручено  |
| Пријава је поднета према месту у коме се налази објекат у коме се узгајају млечне краве (HID) одговорајућој ПССС/ПСС са Списка из Прилога 1. Јавног позива  |
| Пријава је поднета са целокупном документацијом |

|  |
| --- |
| **III. Услови које је испунио подносилац пријаве** |

|  |
| --- |
| Подносилац пријаве је уписан у Регистар пољопривредних газдинстава и налази се у активном статусу у овом регистру за текућу годину |
| Подносилац пријаве је у уписан у Централну базу података о обележавању животиња и у овој бази има од 1 до 50 млечних крава, у свом власништву или у власништву члана његовог породичног пољопривредног газдинства |
| Подносилац пријаве није у закупу пољопривредног земљишта у државној својини, по праву пречег закупа, по било ком основу |
| Подносилац пријаве је је остварио право на премију за кравље млеко за 2021. годину, у складу са посебним прописом којим се уређују услови, начин и образац захтева за остваривање права на премију за млеко. |

ОДОБРЕНА КОЛИЧИНА МЕРКАНТИЛНОГ КУКУРУЗА

Потврду издаје Пољопривредна саветодавна и стручна служба, односно Пољопривредна стручна служба\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адреса, ПИБ, МБ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Место и датум Потпис и печат одговорног лица ПССС/ПС

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_